CELEX: 32022R0421
Language: fi
Date: 2022-03-14 00:00:00
Title: Komission täytäntöönpanoasetus (EU) 2022/421, annettu 14 päivänä maaliskuuta 2022, yksityiskohtaisista toimenpiteistä ilmailun turvaamista koskevien perusvaatimusten täytäntöönpanemiseksi annetun täytäntöönpanoasetuksen (EU) 2015/1998 muuttamisesta (ETA:n kannalta merkityksellinen teksti)

15.3.2022   
               
               
                  FI
               
               
                  Euroopan unionin virallinen lehti
               
               
                  L 87/1
               
            
         KOMISSION TÄYTÄNTÖÖNPANOASETUS (EU) 2022/421,
         annettu 14 päivänä maaliskuuta 2022,
         yksityiskohtaisista toimenpiteistä ilmailun turvaamista koskevien perusvaatimusten täytäntöönpanemiseksi annetun täytäntöönpanoasetuksen (EU) 2015/1998 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Komission asetuksella (EY) N:o 272/2009 (2) täydennetään asetuksen (EY) N:o 300/2008 liitteessä vahvistettuja siviili-ilmailun turvaamista koskevia yhteisiä perusvaatimuksia.
                  
               
                     (2)
                  
                  
                     Asetuksessa (EY) N:o 272/2009 komission tehtäväksi annetaan kolmansien maiden turvavaatimusten vastaavuuden tunnustaminen mainitun asetuksen liitteessä olevassa osassa E vahvistettujen edellytysten mukaisesti.
                  
               
                     (3)
                  
                  
                     Komission täytäntöönpanoasetuksen (EU) 2015/1998 (3) liitteessä luetellaan ne kolmannet maat, joiden turvavaatimusten tunnustetaan vastaavan yhteisiä perusvaatimuksia.
                  
               
                     (4)
                  
                  
                     Komissio on todentanut, että Serbian tasavalta täyttää Belgradin Nikola Teslan lentoaseman osalta asetuksen (EY) N:o 272/2009 liitteessä olevassa osassa E esitetyt perusteet, kun on kyse matkustajien ja käsimatkatavaroiden turvatarkastuksesta, ruumassa kuljetettavien matkatavaroiden, rahdin ja postin turvatarkastuksesta sekä ilma-alusten turvaamisesta.
                  
               
                     (5)
                  
                  
                     Komissio on todentanut, että Israelin valtio täyttää asetuksen (EY) N:o 272/2009 liitteessä olevassa E osassa esitetyt perusteet Ben Gurionin kansainvälisellä lentoasemalla ilma-alusten turvaamisen sekä matkustajien ja käsimatkatavaroiden turvatarkastuksen osalta.
                  
               
                     (6)
                  
                  
                     Täytäntöönpanoasetuksen (EU) 2015/1998 muuttamisesta annetulla komission täytäntöönpanoasetuksella (EU) 2020/111 (4) sisällytettiin sekä Serbian tasavalta Belgradin Nikola Teslan lentoaseman osalta että Israelin valtio Ben Gurionin kansainvälisen lentoaseman osalta asiaankuuluviin lisäyksiin, joissa luetellaan kolmannet maat, joiden tunnustetaan soveltavan yhteisiä perusvaatimuksia vastaavia turvavaatimuksia.
                  
               
                     (7)
                  
                  
                     Täytäntöönpanoasetuksen (EU) 2015/1998 muuttamisesta annetussa komission täytäntöönpanoasetuksessa (EU) 2019/413 (5) tunnustetaan, että Ison-Britannian ja Pohjois-Irlannin yhdistynyt kuningaskunta soveltaa yhteisiä perusvaatimuksia vastaavia turvavaatimuksia. Kyseisen asetuksen liitteessä muun muassa korvataan lisäysten 3-B, 4-B, 5-A ja 6-F koko sisältö uusilla lisäyksillä, jotka sisältävät myös Ison-Britannian ja Pohjois-Irlannin yhdistyneen kuningaskunnan.
                  
               
                     (8)
                  
                  
                     Täytäntöönpanoasetuksen (EU) 2019/413 soveltamispäivä vahvistettiin 3 artiklassa sitä päivää seuraavaksi päiväksi, jona perussopimuksia lakataan soveltamasta Ison-Britannian ja Pohjois-Irlannin yhdistyneeseen kuningaskuntaan ja Ison-Britannian ja Pohjois-Irlannin yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan nojalla. Koska täytäntöönpanoasetuksen (EU) 2019/413 soveltaminen alkoi viiveellä 1 päivänä tammikuuta 2021, lisäykset 3-B, 4-B, 5-A ja 6-F on kyseisestä päivästä alkaen korvattu lisäyksillä, joiden sisältämissä luetteloissa ei oteta huomioon muutoksia, jotka tehtiin täytäntöönpanoasetuksen (EU) 2019/413 hyväksymisen jälkeen ja otettiin käyttöön täytäntöönpanoasetuksella (EU) 2020/111.
                  
               
                     (9)
                  
                  
                     Sen vuoksi on tarpeen laatia oikeat luettelot kolmansista maista, joiden tunnustetaan soveltavan yhteisiä perusvaatimuksia vastaavia turvavaatimuksia, lisäämällä kyseisiin luetteloihin kolmannet maat, jotka oli lisätty täytäntöönpanoasetuksella (EU) 2020/111.
                  
               
                     (10)
                  
                  
                     Täytäntöönpanoasetuksen (EU) 2015/1998 muuttamisesta annetulla komission täytäntöönpanoasetuksella (EU) 2021/255 (6) otettiin käyttöön uusi etenemissuunnitelma, jotta voidaan saattaa asteittain päätökseen standardin 3 mukaisten räjähdysaineilmaisimien (EDS) asennusprosessi ruumassa kuljetettavien matkatavaroiden turvatarkastusta varten eurooppalaisilla lentoasemilla, mikä lisää joustoa, joka on tarpeen covid-19-pandemian vuoksi. Tämän etenemissuunnitelman laatimisen yhteydessä ei kuitenkaan erheellisesti myönnetty samankaltaista lisäjoustoa 1 päivästä syyskuuta 2021 toiminnanharjoittajille, jotka käyttävät edelleen standardin 2 mukaisia EDS-laitteita rahdin ja postin turvatarkastukseen. Asianomaisille viranomaisille olisi annettava mahdollisuus sallia kohtuullinen pidennys standardin 2 mukaisten EDS-laitteiden käyttöön myös rahdin ja postin turvatarkastuksia tekeville toiminnanharjoittajille.
                  
               
                     (11)
                  
                  
                     Täytäntöönpanoasetuksen (EU) 2015/1998 täytäntöönpanosta saatu kokemus on osoittanut, että on tarpeen tehdä joitakin muutoksia tiettyjen yhteisten perusvaatimusten täytäntöönpanoa koskeviin yksityiskohtaisiin sääntöihin, kun on kyse EU:n ilmailun turvatoimien varmentajista ja yhden näkymän läpivalaisulaitteiden asteittaisesta käytöstä poistamisesta. Liitteessä olevia asiaankuuluvia säännöksiä on tarpeen mukauttaa, jotta voidaan parantaa oikeudellista selkeyttä, yhdenmukaistaa lainsäädännön yhteistä tulkintaa ja varmistaa edelleen ilmailun turvaamista koskevien yhteisten perusvaatimusten paras täytäntöönpano.
                  
               
                     (12)
                  
                  
                     Sen vuoksi täytäntöönpanoasetusta (EU) 2015/1998 olisi muutettava.
                  
               
                     (13)
                  
                  
                     Tässä asetuksessa säädetyt toimenpiteet ovat asetuksen (EY) N:o 300/2008 19 artiklassa tarkoitetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2015/1998 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 97, 9.4.2008, s. 72.
         
            (2)  Komission asetus (EY) N:o 272/2009, annettu 2 päivänä huhtikuuta 2009, Euroopan parlamentin ja neuvoston asetuksen (EY) N:o 300/2008 liitteessä vahvistettujen siviili-ilmailun turvaamista koskevien yhteisten perusvaatimusten täydentämisestä (EUVL L 91, 3.4.2009, s. 7).
         
            (3)  Komission täytäntöönpanoasetus (EU) 2015/1998, annettu 5 päivänä marraskuuta 2015, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi (EUVL L 299, 14.11.2015, s. 1).
         
            (4)  Komission täytäntöönpanoasetus (EU) 2020/111, annettu 13 päivänä tammikuuta 2020, täytäntöönpanoasetuksen (EU) 2015/1998 muuttamisesta siviili-ilmailun turvalaitteiden hyväksynnän sekä niiden kolmansien maiden osalta, joiden turvavaatimusten tunnustetaan vastaavan siviili-ilmailun turvaamista koskevia yhteisiä perusvaatimuksia (EUVL L 21, 27.1.2020, s. 1).
         
            (5)  Komission täytäntöönpanoasetus (EU) 2019/413, annettu 14 päivänä maaliskuuta 2019, asetuksen (EU) 2015/1998 muuttamisesta niiden kolmansien maiden osalta, joiden turvavaatimusten tunnustetaan vastaavan siviili-ilmailun turvaamista koskevia yhteisiä perusvaatimuksia (EUVL L 73, 15.3.2019, s. 98).
         
            (6)  Komission täytäntöönpanoasetus (EU) 2021/255, annettu 18 päivänä helmikuuta 2021, yksityiskohtaisista toimenpiteistä ilmailun turvaamista koskevien perusvaatimusten täytäntöönpanemiseksi annetun täytäntöönpanoasetuksen (EU) 2015/1998 muuttamisesta (EUVL L 58, 19.2.2021, s. 23).
      
      
         
            LIITE
            Muutetaan liite seuraavasti:
            
                        1)
                     
                     
                        Muutetaan 3 luvun lisäyksessä 3-B oleva luettelo seuraavasti:
                        
                                    a)
                                 
                                 
                                    lisätään kohdan ”Montenegro” jälkeen kohta seuraavasti:
                                    ”Serbian tasavalta Belgradin Nikola Teslan lentoaseman osalta”;
                                 
                              
                                    b)
                                 
                                 
                                    lisätään kohdan ”Singaporen tasavalta Singaporen Changin lentoaseman osalta” jälkeen kohta seuraavasti:
                                    ”Israelin valtio Ben Gurionin kansainvälisen lentoaseman osalta”.
                                 
                              
                  
                        2)
                     
                     
                        Muutetaan 4 luvun lisäyksessä 4-B oleva luettelo seuraavasti:
                        
                                    a)
                                 
                                 
                                    lisätään kohdan ”Montenegro” jälkeen kohta seuraavasti:
                                    ”Serbian tasavalta Belgradin Nikola Teslan lentoaseman osalta”;
                                 
                              
                                    b)
                                 
                                 
                                    lisätään kohdan ”Singaporen tasavalta Singaporen Changin lentoaseman osalta” jälkeen kohta seuraavasti:
                                    ”Israelin valtio Ben Gurionin kansainvälisen lentoaseman osalta”.
                                 
                              
                  
                        3)
                     
                     
                        Lisätään 5 luvun lisäyksessä 5-A olevaan luetteloon kohdan ”Montenegro” jälkeen kohta seuraavasti:
                        ”Serbian tasavalta Belgradin Nikola Teslan lentoaseman osalta”.
                     
                  
                        4)
                     
                     
                        Lisätään 6 luvun lisäyksessä 6-F olevaan luetteloon 6-Fi kohdan ”Montenegro” jälkeen kohta seuraavasti:
                        ”Serbian tasavalta”.
                     
                  
                        5)
                     
                     
                        Korvataan 11.6.4.1 kohdan c alakohta seuraavasti:
                        
                                    ”c)
                                 
                                 
                                    varmentaja ei saa suorittaa EU:n ilmailun turvatoimien varmennuksia, jos varmentajalla on kolmannessa maassa tai kansainvälisessä järjestössä käytössä olevan vastaavan järjestelmän mukainen ilmailun turvatoimien varmentajan asema, paitsi jos kyseinen kolmas maa tai kansainvälinen järjestö myöntää vastavuoroisia mahdollisuuksia EU:n ilmailun turvatoimien varmentajille järjestelmässään.”
                                 
                              
                  
                        6)
                     
                     
                        Korvataan 12.3.1 kohta seuraavasti:
                        
                                    ”12.3.1
                                 
                                 
                                    Kaikkien viimeistään 1 päivästä tammikuuta 2023 alkaen asennettavien laitteiden, joita unionissa käytetään rahdin ja postin sekä sellaisten lentoliikenteen harjoittajan postilähetysten ja materiaalien, joihin sovelletaan 6 luvun mukaisia turvavalvontatoimenpiteitä, turvatarkastukseen, on oltava moninäkymälaitteita.
                                 
                              Asianomainen viranomainen voi objektiivisista syistä sallia ennen 1 päivää tammikuuta 2023 asennettujen yhden näkymän läpivalaisulaitteiden käytön seuraaviin päivämääriin saakka:
                        
                                    a)
                                 
                                 
                                    enintään 31 päivään joulukuuta 2025 saakka, kun on kyse yhden näkymän läpivalaisulaitteista, jotka on asennettu ennen 1 päivää tammikuuta 2016;
                                 
                              
                                    b)
                                 
                                 
                                    enintään kymmenen vuoden ajan laitteiden asentamispäivästä tai enintään 31 päivään joulukuuta 2027 saakka sen mukaan, kumpi ajankohta on aikaisempi, kun on kyse yhden näkymän läpivalaisulaitteista, jotka on asennettu 1 päivänä tammikuuta 2016 tai sen jälkeen.
                                 
                              
                                     
                                 
                                 
                                    Asianomaisen viranomaisen on ilmoitettava komissiolle, jos se soveltaa toisen alakohdan säännöksiä.”
                                 
                              
                  
                        7)
                     
                     
                        Lisätään 12.4.2.4 kohdassa olevan taulukon jälkeen virke seuraavasti:
                        ”Lisäksi asianomainen viranomainen voi sallia standardin 2 mukaisten EDS-laitteiden käytön rahdin ja postin sekä sellaisten lentoliikenteen harjoittajan postilähetysten ja materiaalien, joihin sovelletaan 6 luvun mukaisia turvavalvontatoimenpiteitä, turvatarkastukseen enintään 1 päivään syyskuuta 2022 saakka.”